המומחה » מחשוב לביש – האם יש בזה צורך?
אז מה זה בעצם מחשוב לביש? על פי וויקיפדיה מדובר באוסף של אביזרים אלקטרונים, כגון חיישנים, מצלמות, מסכים וכדומה, שניתנים לנשיאה על הגוף. למרות שמחשוב לביש קיים בעולמו לא מעט שנים וטכנולוגיות לבישות אף הוזכרו בלא מעט סרטים (המעיל הממוחשב בחזרה לעתיד 2 למשל), רק לאחרונה הושקו מוצרים שמיועדים לקהל הצרכנים הרחב. משקפיים ושעונים הם דוגמא למוצרים בולטים בתחום המחשוב הלביש בתקופה האחרונה.
אחד המוצרים המעניינים והמסקרנים שהוצגו לאחרונה הם המשקפיים של גוגל ה Google Glass. גוגל לא הייתה הראשונה לפתח משקפיים ממוחשבות המיועדות לכלל האוכלוסיה והיו חברות לפניה שניסו וכשלו. למרות זאת, המשקפיים של גוגל עוררו עניין רב בעולם. חלק מהעניין נבע גם משיטת השיווק המיוחדת שגוגל נקטה. היא איפשרה ליחידי סגולה שנבחרו על ידה לרכוש במחיר יחסית גבוה את המשקפיים שלה יחד עם רשימת הגבלות לא קטנה. כל זה לא הפריע לכל הרוכשים שעמדו בתור לרשימת ההמתנה על מנת לשים יד על המשקפיים המדוברות.
נכון, מדובר במוצר חדשני ופורץ דרך אך השאלה הגדולה היא האם בכלל קיים מקום בשוק למוצר שכזה. צריך לזכור שלמרות הביקוש הרב למשקפיים, מרבית הרוכשים הינם פריקים של טכנולוגיה אשר מוכנים לפתוח את הארנק ולרכוש מוצרים טכנולוגים שלא בהכרח יצליחו בקרב הקהל הרחב.
גוגל, למרות שהיא לא מודה בזה בפומבי, יודעת שלמשקפיים שלה קיימות השלכות רבות וכבר בעולם מתחילים לנסות להבין כיצד להתמודד עם המשקפיים שלה במידה ואכן יהיה מדובר בתופעה פופלארית. זאת אחת הסיבות גם שגוגל ביצעה השקה מצומצמת ומתוקשרת של המוצר. אחת ההשלכות העיקריות היא נושא הפרטיות. כל בעל משקפיים יכול לצלם את הסביבה שלו בקלות יחסית מבלי שהסביבה תהיה מודעת לכך. גוגל ביצעה מספר הגבלות המאפשרות לזהות צילום אך מי מבטיח שלא יהיה ניתן לעקוף את אותן הגבלות.
ולא מדובר רק על פרטיות, מה לגבי ריגול עסקי? תנסו למצוא חנות,חברה או ארגון שיאפשרו לאנשים להסתובב בשטחיהם ולצלם. ושום מילה על הגבלות בטחוניות כגון שימוש במשקפיים במקומות רגישים כגון שדות תעופה.
בעיה נוספת היא בעיית הסחת הדעת. לדוגמא, שימוש במשקפיים בזמן נהיגה. רק לא מזמן התבשרנו על שוטר בקליפורניה שהעניק דו"ח לנהג שענד את המשקפיים של גוגל במהלך נסיעה.
אין ספק שבמידה ויחולו הגבלות שונות על שימוש במשקפיים חכמות מצד גורמים כאלה ואחרים, האטרקטיביות של המשקפיים תרד. הרי המטרה העיקרית של המשקפיים הם לשימוש מחוץ לבית. במידה והשימוש יוגבל, מהי היה הערך המוסף שהמשקפיים יספקו? לא לחינם גוגל בודקת את הנושא בזהירות ובוחנת את הרגלי השימוש של המשתמשים.
סוגיה נוספת היא סוגיית האופנה. כפי שצויין קודם, למרות שנוצר עניין רב סביב המשקפיים, עדיין מדובר בעיקר על חובבי טכנולוגיה מושבעים. בניגוד למשקפי שמש, נדיר לראות אנשים שלובשים משקפיים מבלי שיהיה בכך צורך רפואי. ישנם חובבי אופנה שילבישו משקפיים בעקבות טרנד אופנתי, אך הם מועטים. אנשים משלמים אלפי שקלים לביצוע ניתוחים שיעזרו להם להמנע משימוש במשקפיים או לחילופין עוברים לתחליפים כגון עדשות מגע. שוב, הסיבה העיקרית היא חוסר הנוחות של לבישת המשקפיים ונושא המראה החיצוני. האם גוגל תהיה זאת שתשנה את המצב?
המשקפיים של גוגל הן לא היחידות, קיימות חברות נוספות, חלקן סטארטאפים מתחילים וחלקן חברות גדולות ומבוססות שמפתחות במקביל מוצרים הקשורים במישרין או בעקיפין לעולם המחשוב הלביש. דוגמא טובה היא השעון החכם של סמסונג, מוצר שקיבל ביקורות פושרות למדי.
שעונים חכמים זה לא דבר חדש. כבר לפני למעלה משני עשורים היו בנמצא שעונים דיגיטלים חכמים של חברות כגון קסיו. זה נכון שהם נחותים בהרבה מהשעונים המתקדמים שמייצרים כיום, אך באותה התקופה אותם שעונים נחשבו למתקדמים ביותר. גם במקרה הזה. שעונים, בדומה למשקפיים ולכל דבר לביש אחר הם פריט אופנה ונכון לעכשיו קשה להאמין שיהיה שעון דיגיטלי שיוכל להחליף שעון מחוגים איכותי ואופנתי. בניגוד למשקפיים, לשעונים החכמים כן קיים שוק יחסית גדול שימצא בו עניין. הם זה המוצר שהולך להיות התופעה הטכנולוגית הבאה? לא בטוח.
על מנת שמוצרים לבישים יבססו את מעמדם בשוק הם יצטרכו לפתור מספר בעיות מרכזיות, למשל אורך חיי הסוללה ובעיות הקרינה שיכולות להתעורר משימוש ממושך בפריט לבוש המכיל רכיבי תקשורת פולטי קרינה.
במהלך תערוכת CES, חברת אינטל הכריזה על מעבד קטן מימדים המיועד בעיקר למוצרים בתחום המחשוב הלביש. בכך היא בעצם זונחת את ההתמקדות בשוק המובייל, שוק שאינטל לא צלחה בו. בעיקר בגלל שלא קראה את המפה כמו שצריך והמשיכה להתמקד בתחום ה PC. נראה שאינטל משתדלת לא לחזור על הטעות ומחפשת להיות חלוצה בתחום המחשוב הלביש, תחום שעדיין בחיתוליו. האם הפעם היא בכיוון הנכון? כבר ראינו בעבר הלא רחוק חברת ענק בשם נוקיה שלקחה הימור לא נכון והתוצאות מוכרות לכולם.
האם מחשוב לביש הולך להיות הטרנד הטכנולוגי הבא? האם תהיה זאת גוגל שתגרום לכך ותהפוך את המשקפיים לפריט אופנה לוהט שחובה בכל בית ואם כן, האם זה יהיה מעבר לטרנד חולף? השאלות הן רבות אך בנתיים, לאף אחד אין ממש תשובות.
"Then you're not really pro choice," Ehrlich said. "Not according to some people. My problem with some on the left not all, but some is that they say those who oppose gay marriage and partial birth abortions are on the fringe.' But John Kerry opposed gay marriage."